google/wiki40b huggingface dataset:
Andesflamingo

Beskrivelse

Andesflamingoen blir cirka 102–110 cm og veier omkring 2–2,4 kg. Hodet, nakken og overbrystet er karminrødt, mens fjærdrakten ellers for det meste er rosa og hvitrosa. Flygefjærene er sorte og danner en sort triangel på bakparten av kroppen når vingene er sammenslått. Arten er eneste flamingoarten med gule lemmer og føtter, som dessuten mangler baktå. Arten har overnebb med dyp kjøl. Nebbet er rosagult innerst og har en rød flekk mellom neseborene. Den ytre halvdelen er mer utpreget sort enn hos punaflamingo (P. jamesi).

Utbredelse og habitat

Andesflamingoen habiterer grunne saltsjøer i store høyder på altiplano i Andes, stort sett mellom 2 500 og 4 950 moh. (typisk 3 500–4 500 moh.) og fra det søndre Peru gjennom Bolivia og til det nordlige Chile og det nordvestre Argentina, inkludert lavlandsinnsjøen Laguna Mar Chiquita i det nordre sentrale Argentina. Noen fugler er dessuten observert ved våtmarksområder i lavlandet i det sørlige Peru og sørlige Brasil.
I 2010 ble den globale populasjonen estimert til cirka 38 600–38 700 individer.

Atferd

Arten er filtereter og spiser hovedsakelig kiselalger (Bacillariophyceae), og spesielt alger i slekten Surirella. Når arten søker etter mat er det stort sett i sedimenter som er virvlet opp nær overflaten, og bare nebbet føres ned i vannet. Dette har sammenheng med nebbkonstruksjonen og filtermekanismen hos denne arten. Fuglene opptrer spredt utover på grunnene og rusler rolig omkring når dem søker etter næring, og de tar av og til pauser.
Eggleggingen skjer i tidsrommet desember–januar, i kolonier på flere tusen par - ofte i en miks med punaflamingo (P. jamesi) og chileflamingo (Phoenicopterus chilensis). Som alle flamingoer legger den som regel kun ett, kritthvitt egg. Inkubasjonstiden er cirka 28 dager. Avkommet har grå dun og får først voksen fjærdrakt etter de har fylt tre år.
I områder hvor innsjøene fryser til om vinteren, migrerer fuglene til lavereliggende isfrie områder i Andes og til punaen og slettelandet i Argentina. Noen år overvintrer mer enn 50% av fuglene ved Laguna Melincué og våtmarksområdene rundt, i det sentrale Argentina. Ellers er innsjøene Poopó og Uru Uru i Bolivia viktige overvintringsområder for arten.
Shingel (frisyre)

Shingel, også skrevet sjingel, er ei kvinnefrisyre som oppstod i USA cirka 1924. Håret ble klipt helt snaut eller barbert i nakken, mens håret foran og på sidene ble frisert glatt inntil hodet og trukket fram over ørene, oftest med skill på sida, og gjerne med ei spenne. Sammen med cutting var sjingel den mest populære frisyra på 1920- og begynnelsen av 1930-tallet, og var typisk for «la garçonne»-moten som Chanel lanserte 1924–25.
Navnet kommer fra engelsk shingle eller shingle bob. Shingel betyr egentlig shingel, formskåret takpapp. I shingel-frisyren ble håret klipt i forskjellig lengde etter hodets form, mens bob-frisyren ble klipt rett over. Bob var gutteaktig bolleklipp eller kort pasjehår for kvinner som kom på moten etter første verdenskrig fra 1918 og utover på 1920-tallet.
Royal Caribbean International

Flåte

Alle skip i flåten tilhørende Royal Caribbean International har navn som slutter med uttrykket of the Seas, et kjennemerke til Royal Caribbean som startet i 1987 med cruiseskipet MS «Sovereign of the Seas» som ble levert i 1988. I tillegg har alle skip i Royal Caribbean (med unntak av skipene i Quantum-klassen og Quantum Ultra-klassen) en salong på øverste dekk kalt «Viking Crown Lounge». Rederiet har også et eget barneprogram som markedsføres under navnet «Adventure Ocean».
Wattmeter

Wattmeter er et instrument til måling av elektrisk effekt. Tidliger da T3-tariffen («overforbrukstariff») var mer i bruk, var det vanlig å ha et «kjøkkenwattmeter» som viste øyeblikksuttaket av effekt. Dette wattmeteret hadde en viser som kunne stilles slik at en umiddelbart kunne se om en trakk så mye at overforbrukstariffen slo inn. Da var det på tide å skru ned varmvannsberederen til middagen var ferdig.
Wattmeter må ikke forveksles med kWh-telleren i sikringsskapet. Denne telleren summerer den elektriske energien som er levert til anlegget. Med T3-tariff hadde denne to telleverk: ett for totalforbruk og ett for den del av forbruket som hadde vært overforbruk, dvs forbruk når effektuttaket var høyere en avtalt abonementseffekt.

En av medoppfinnerne til måleapparatet var ungareren Ottó Bláthy
Norges ambassade i Bonn

Norges ambassade i Bonn var en norsk utenriksstasjon i Vest-Tysklands hovedstad. Den ble etablert som misjon ved Den allierte høykommisjon i 1949, omgjort til legasjon i 1951 og oppgradert til ambassade i 1955. I 1999 flyttet ambassaden til Berlin.

Bakgrunn

I desember 1949 ble Den norske misjon ved Den allierte høykommisjon i Bonn akkreditert. Det ble etablerte kanselli i Drachenfelsstrasse 9 i Bonn. Fra 1950 ble misjonen ledet av minister Alfred Danielsen. Konsulatet i Frankfurt am Main flyttet i 1951 til Bonn. 
I 1951 ble misjonen i Bonn oppgradert til legasjon ledet av en minister akkreditert til Vest-Tyskland. Norge og Vest-Tyskland ble i 1955 enig om å oppgradere sine representasjoner til ambassader. Ambassadøren i Bonn var fra 1960 også sjef for den norske militærmisjonen i Berlin.
I 1999 flyttet ambassaden fra Bonn til Berlin, der et nytt, fellesnordisk ambassadekompleks sto ferdig. Bonn-ambassadens stempler ble da dumpet i Rhinen.
Flø Idrettslag

Flø Idrettslag (stiftet 4. januar 1975) er et norsk idrettslag fra Ulstein i Møre og Romsdal.
Sunda kommuna

Historie

Med innføringen av det kommunale selvstyret på Færøyene i 1872 tok man utgangspunkt i den kirkelige inndelingen. Bygdene langs Sundini lå i enten Norðstreymoyar prestagjalds kommuna eller Eysturoyar prestagjalds kommuna. Fra sistnevnte ble Eiði utskilt som egen kommune i 1894. Sognet Sundini, som omfatter Oyrarbakki, Norðskáli og Oyri, ble utskilt fra Eiði i 1944. Gjógv var på sin side en del av Funningur mellom 1906 og 1948. Sognene på vestsiden av sundet, Saksun, Haldarsvík, Hósvík og Hvalvík, ble utskilt som egne kommuner i første halvdel av 1900-tallet.
Den eneste broen mellom to øyer på Færøyene, den 220 m lange broen mellom Oyrarbakki og Norðskáli, ble innviet i 1973. I 1976 fikk området veiforbindelse til Funningsfjørður og Skálafjørður med Norðskálatunnilin. Infrastrukturen åpnet for et tett interkommunalt samarbeid ved Sundini. I 2004 fikk et forslag om kommunesammenslåing støtte fra over 70 % av velgerne i folkeavstemninger i alle kommunene unntatt Hósvík. I 2005 ble kommunene Sundini, Gjógv, Saksun, Haldarsvík, Hósvík og Hvalvík slått sammen til dagens Sunda kommuna.
«Frigjøringsmonumentet» i Kirkenes

Monumenter med samme navn

På samme måte som det er flere krigsminner i Norge som har blitt kalt «frigjøringsmonumentet», er det «Russemonumentet» på Trondenes til minne om russiske krigsfanger.
Chatroulette

Chatroulette er en internettside som baserer seg på webkamera-chat med Adobe Flash. Sidens konsept er at brukerne blir direkte koblet sammen med en annen tilfeldig bruker som også benytter seg av programmet. Man kan når som helst velge å forlate den videobaserte samtalen og starte en ny samtale med en tilfeldig person. Å bli hektet av en samtale omtales som å bli «nexted»
Chatroulette ble startet i november 2009 av en 17 år gammel student fra Moskva Andreij Ternovskij. Chatroulettes popularitet økte etter at det i februar 2010 det ble omtalt i flere aviser og tv-program.
Roseau

Historie

Dominica ble oppdaget av Columbus 3. november 1493.

Geografi og samfunn

Havnebyen ligger sørvest på øya, og er landets økonomiske og kulturelle sentrum. Roseau er innfallsporten til Dominica. I tillegg til daglig fergeforbindelse med Guadeloupe og Martinique, legger flere cruiseskip til i havnen.
Roseau har en liten flyplass, Canefield lufthavn, IATA-kode: DCF).
Ved folketellingen i 2011 hadde Roseau en befolkning på 15 035.

Turisme

Roseau er utgangspunkt for utflukter til flere attraksjoner, blant annet Trafalgar-fossene og Boiling Lake.
Homoderus gladiator

Utseende

En middelsstor til stor (hannen 35-58 millimeter), matt gulbrun eller rødbrun hjortebille, noen individer nesten svarte.  Hannen har mer eller mindre sterkt forstørrede, kløvede i spissen men uten større tenner langs innersiden. Hodet er stort og bredt, forkanten oppbrettet som en tverrkam, særlig hos store hanner. Hodet har en oval, mørk flekk ved siden av hvert antennefeste, fasettøynene sitter forholdsvis langt bak på hodet og er nokså små. Antennene er nokså tynne, det innerste leddet nokså sterkt buet. Pronotum har fire svarte flekker som danner en tverr-rad, de midterste flekkene er større enn de på sidene, som gjerne er kommaformede. Kantene på pronotum er smalt svarte. Dekkvingene er gulbrune, smalt svarte langs sømmen, med markerte, spissvinklede "skuldre". Beina er brungule. Undersiden er nokså mørk brunlig. Hunnen er mye mindre enn hannen og ganske annerledes farget: hodet er svart, pronotum er brunrødt, de midterste svarte flekkene er store, de ytterste ganske små. Dekkvingene er gulrøde med en bred, svart sømstripe, beina delvis mørke. Oversiden hos hunnen er også nokså blank.

Levevis

Larvene utvikler seg i råtne trestammer.

Utbredelse

Artene lever i tropiske områder i Sentral-Afrika, fra Kamerun i vest til Kenya i øst.
Peruth Chemutai

2015

Chemutai kom på andreplass på 3000 meter hinder under det ugandiske mesterskapet i friidrett 2015. Hun deltok på 1500 meter og 3000 meter under Samveldelekene 2015 for ungdom, og fikk der sølv på begge distansene.

2016

I juli deltok hun i U20-VM i friidrett 2016, og kvalifiserte seg til finalen på 3000 meter hinder. I finalen løp hun på 9:49,29 og endte på sjuendeplass. Hun representerte Uganda under Sommer-OL 2016 i Rio de Janeiro, der hun ble utslått i forsøksheatet på 3000 meter hinder.

2017

Under VM i terrengløp 2017 kom hun på sjuendeplass i juniorklassen individuelt, og Uganda kom der på tredjeplass i lagkonkurransen. Hun deltok i VM i friidrett 2017, men ble slått ut i forsøksheatet på 3000 meter hinder.

2018

Chemutai kom på andreplass på 3000 meter hinder under Golden Spike-stevnet i Ostrava i juni. Hun deltok i U20-VM i friidrett 2018, og tok der sølv på 3000 meter hinder, kun slått av kenyanske Celliphine Chespol. En uke senere satte hun ny ugandisk rekord under Herculis-stevnet i Monaco, med 9:07,94.
Christian Jensen (amtmann)

Utmerkelser

Jensen var innehaver av St. Olavs Orden, Nordstjerneordenen og Dannebrogordenen.
Pascal d'Addosio

Liv og virke

Han begynte ved ordenens presteseminar i Paris den 20. april 1858 og ble presteviet 2. juni 1860. 
Han ankom Shanghai 5. november 1863. Han virket i det apostoliske vikariat Beijing, fra 1882 i det sydvestlige Zhili men tilbake i Beijing igjen fra 11. februar 1885. 
Han var sogneprest ved Nantang-kirken i Beijing da den ble angrepet, nedbrent og hundrevis av kinesiske katolikker der ble brent eller drept på annet vis der 15. juni 1900, men kom seg selv i sikkerhet i legasjonsområdet en drøy kilometer mot øst i byen. Der gjorde han hva han kunne for å lindre nøden for de ca. 1 500-2 000 katolske kinesere som hadde tatt tilflukt der, under vanskelige forhold ettersom det diplomatiske personell i bygningene rett vest for en kanal som delte området var lite villige til å dele av sine forråd. 
Etter at styrker fra åttenasjonsalliansen kom legasjonskvarteret til unnsetning 14. august, oppfordret han dem innstendig men forgjeves om straks å fortsette de få ekstra kilometrene til nordvest i byen for å utsette de mange tusener katolske kinesere og andre som var beleiret av bokserne i Beitangkirken. Da han ikke lykkes, forsøkte han selv dagen etter å komme seg til Beitang for å inngi dem mot og utholdenhet noen dager til. Men før han var halvveis ble han drept av bokserne, og hodet hans ble satt på en stake.
Dagen etter ble Beitangkirken unnsatt av japanske styrker. 
Den katolske kirke innledet saligerklæringsundersøkelser om ham i 1936.
Hold the Line

«Hold the Line» er en sang av Toto, skrevet av David Paich. Dette var bandets aller første singel og er hentet fra deres første album Toto. Singelen nådde en femteplass på Billboard Hot 100 i USA og nummer 14 på singellisten i Storbritannia.
Det kjente gitarriffet på «Hold the Line» har store likheter med riffet på Ted Gärdestads «Satellit» som ble gitt ut i februar året etter. Dette kan skyldes at Toto spilte med Gärdestad før de slo igjennom for alvor. En annen forklaring kan være at Janne Schaffer, som spilte sammen med Toto på «Hold the Line» året før «Satellit» ble gitt ut, også spilte riffet og arrangere «Satellit».
Nothomorphoides

Utseende

En liten (ca. 7 millimeter), avlang, matt brunlig praktbille, dekkvingene med gulaktige tegninger.

Levevis

De voksne billene besøker gjerne blomster. Forøvrig er ingenting kjent om biologien.

Utbredelse

Slekten er utbredt i Namibia.
Takk for sist (Mimix-album)

Takk for sist er et musikkalbum med Mimix, utgitt i 1997.
Wilfried von Loewenfeld

Liv og virke

Loewenfeld stammet fra en gammel schwabisk adelsslekt. 7. april 1897 gikk han inn i Kaiserliche Marine som kadett. Etter opplæring som kadett og senere offiserutdanning, ble han i 1912 øverste sjef på den lette krysseren SMS Breslau. Under første verdenskrig, ble han i november 1915 sjef for den tunge krysseren SMS Prinz Heinrich og i august 1916 på mineleggeren Deutschland (1909). Senere i krigen tjenestegjorde an ved admiralstaben og senere som sjef for marinestyrkene i Kurland. Mot slutten av krigen tjenestegjorde han i staben til Reinhard Scheer.
Rett etter utbruddet av novemberrevolusjonen samlet han en del høyreradikale marineoffiserer i en hemmelig gruppe, blant dem Wilhelm Canaris og Lothar von Arnauld de la Perière.
Som korvettenkapitän etablerte han den såkalte 3. Marine-Brigade i Kiel etter et mytteri blant soldatene og dette var det av de første frikorpsene som ble dannet i Tyskland etter første verdenskrig.
På oppfordring fra Gustav Noske den 3. februar 1919 stilte Loewenfeld frikorpset til disposisjon. I mars hadde brigaden en styrke på rundt 1 500 mann. Den ble senere organisert som en infanteriavdeling og i juni 1919 satt inn mot streik i Berlin. Under den polske oppstanden i Øvre Schlesien ble den satt inn i kampene og vinteren 1919/1920 kjempen korpset ved Breslau. Til tross for de harde kampene i Oberschlesien, beholdt korpset en bataljon i Kiel for å holde mulige trusler fra venstresiden i sjakk, dette ble gjort gjennom rullering av styrkene i kamp, slik at disse ble skiftet ut hver annen måned.
Under Kappkuppet i mars 1920 inntok korpset Breslau. Etter at kuppet feilet, trakk korpset seg ut. Korpset vble deretter satt inn i kampene mot de kommunistiske opprørerne i Ruhrområdet, i området rundt Bottrop, hvor det i dag er en minnestein for de som falt i kampene og den nærliggende gaten ble omdøpt til Loewenfeldstraße til ære for korpset.
Korpset ble oppløst i midten av mai 1920, etter mer enn to års kamp. Loewenfeld og en rekke andre av de sentrale ble gjenopptatt i Reichsmarine. I årene 1922 og 1923 var han sjef på krysseren SMS Berlin (1902), som da var et skoleskip. Fra 1924 ble han sjef for den tyske Østersjøflåten med base i Kiel.
Han giftet seg 24. september 1927 Dorothee Gräfin von Bismarck-Schönhausen, Otto von Bismarcks barnebarn i Berlin.
31. oktober 1928 gikk han ut av aktiv tjeneste med graden viseadmiral.
Fakarava

Fakarava er en atoll og en kommune i Tuamotuøyene i Fransk Polynesia. 
Folketellingen i 2017 viste at atollen hadde et innbyggertall på 844, med 1 659 innbyggere i kommunen som helhet. Rotoava, nordøst på atollen, er den viktigste landsbyen.
Fakarava er den nest største atollen i Tuamotuøyene. Den er 60 km lang og 21 km bred og har en lagune på 1121 km². Landarealet utgjør 16 km². Sammen med seks andre atoller i kommunen, Aratika, Kauehi, Niau, Raraka, Taiaro og Toau, er Fakarava erklært som biosfærereservat av UNESCO.
Fakarava har flyplass, ikke langt fra Rotoava.
Manto hypoleuca

Utseende

En middelsstor stjertvinge (vingespenn ca. 30 millimeter) med en kort, tynn og en lengre og bredere stjert på bakvingen. Hannens overside er metallisk blålig grønn, forvingen svart i den ytre halvdelen, bakvingen med et stort, brunt felt ved roten. Hunnen er brun med et hvitt felt ved bakvingens bakkant. Undersiden er varmt gulbrun med noen mørke flekker ved bakvingens bakhjørne.

Levevis

Larvene lever på planten Macrosolen cochinchinensis (mistelteinfamilien).

Utbredelse

Arten er utbredt i Sørøst-Asia, der den er kjent fra Thailand, Malaya, Palawan, Sumatra, Nias og kanskje også Borneo.
Minde Chokoladefabrik

Minde Chokoladefabrik ble etablert i Bergen i 1898 av Anton Minde og broren Hjalmar. Den første fabrikken lå i Starvhusgaten, men da den ble for liten, ble det bygget ny fabrikk i Nygårdsgaten. Den gamle ble brukt til lager. Etter bybrannen i Bergen i 1916, hvor lageret i Starvhusgaten brant ned, bygget man så ny fabrikk i Lars Hillesgate. Den var på fire etasjer med et areal på 1326 kvadratmeter.
Det var lokale kvinner som stod for produksjonen av sjokolade, men oppskriftene kom fra konditorer som ble hentet inn fra Sveits og Tyskland. Oppskriftene var bedriftshemmeligheter og ble ikke skrevet ned.
Etter Anton Mindes død var fabrikken eid av Behrensfamilien, så av B. Friele & sønner og Rieber & Søn. I 2000 ble fabrikken overtatt av Brynild Gruppen AS i Fredrikstad.
Den 30. november 2010 ble fabrikken i Bergen lagt ned og produksjonen flyttet til Fredrikstad.
Moderne filosofi

Rasjonalisme

René Descartes, Baruch Spinoza, Gottfried Leibniz med flere.
Det første kvadet om Helge Hundingsbane

Det første kvadet om Helge Hundingsbane (Völsungakviða, Helgakviða Hundingsbane I) er et norrønt dikt fra Den eldre Edda. Det utgjør et av Helge-diktene sammen med Det andre kvadet om Helge Hundingsbane (Helgakviða Hundingsbane II) og Kvadet om Helge Hjorvardsson. 56 vers er bevart, og diktet antas å være komplett overlevert.

Innhold

Diktet innledes med Helges fødsel og oppvekst i Brålunde (vers 1-9) og om hans kamp mot Hunding og Hundingssønnene som krevde faderbot for Helges drap (vers 10-14). Helge treffer valkyrien Sigrun som er blitt bortfestet mot sin vilje til Hodbrodd Granmarsson, men Helge lover å beskytte henne (vers 15-20). Helge seiler til Granmarssønnenes rike for å kjempe mot dem (vers 21-31). En lang sekvens følger med en vidløftig ordstrid mellom Helges bror Sinfjotle og Gudmund Granmarsson. Det slynges ut svært sterke beskyldninger fra begge parter, helt til Helge avbryter ordfeiden (vers 32-46). Forberedelsene til kampen fra Granmarssønnene følger (vers 47-52), og til sist selve kampen og Helges seier. Sigrid ønsker lykke til og forutsier at de to skal leve i fryd sammen (vers 53-56).

Datering

Filologen Finnur Jónsson mener diktet er blant de yngre Edda-kvadene. Han viser blant annet til henvisningen til Helges alder - han ble sagt å være 15 år da han drepte Hunding. Herved antydes en myndighetsalder på 15 år som ble innført først på 1000-tallet. Han viser også til enkelte språklige vendinger som peker i samme retning.

Helge Hundingsbane i andre kilder

Helge omtales i Saxo Grammaticus’ Gesta Danorum (Danesaga). Her blir han sagt å være sønn av Haldan Frodesson, en av de mytiske Lejrekongene i Danmark på 500-tallet. Han blir dermed også (halv)bror til Rolf Krake. Finnur Jónsson mener dette opplagt er feil.
Volsungesagaen omtaler striden mellom Helge og Hunding i kapittel 8 og 9. Her siteres også noen linjer fra kvadet.

Geografisk plassering

Flere teorier har vært framsatt om hvor diktet er skrevet. Diktsyklusen om volsungene er en felles germansk tradisjon, men tyske kilder nevner ikke personen Helge. Tysk er han da sannsynligvis ikke, men heller skandinavisk. Saxo Grammaticus hevder han er dansk, ut fra at han identifiserer Helge som Rolf Krakes far. Hunding blir hos Saxo omtalt som sønn av sakserkongen Sirik, og slaget mellom Helge og Hunding skal ha stått ved Stade by, sør for Elben i det nåværende Nord-Tyskland. Finnur Jónsson ser ingen grunn til å tvile på dette.
Hodbrodd er i Saxos verk sønn av en svensk konge og kalles Hothbrodus. I kvadet er Hodbrodd sønn av Granmarr, og Finnur Jónsson påpeker navnelikheten mellom han og den svenske kong Granmarr i Södermanland som omtales i Ynglingesagaen. 
Valkyrien Sigrun mener Finnur også er svensk eller gøtisk, men selv om personene tilhører andre kongedømmer mener Finnur at selve diktet, som mange andre Edda-dikt, er norsk.
Per Hysing-Dahl

Krigsinnsats

Hysing-Dahl forlot Norge ombord på MK «Soløy» 2. august 1941 og ankom Baltasund på Shetland 4. august . I Storbritannia ble han med i flyvåpenet. Etter flyskole ved Little Norway i Canada, ble Hysing-Dahl sendt til en av RAFs treningsskvadroner i Bomber Command, 10 OTU (Operational Training Unit), før han ble beordret til 161 Squadron RAF, stasjonert på Tempsford. Skvadronen var delt i to; A-flight opererte med Westland Lysander og Lockheed Hudson, og landsatte og plukket opp agenter for SOE i tyskokkupert Europa. B-flight fløy bombefly av typen Handley Page Halifax som var bygget om til slippoperasjoner, og drev med slipp av agenter og forsyninger til motstandsgrupper. Hysing-Dahls første tjenesteperiode på 30 tokt var med Halifax-flyene i B-flight, og endte i januar 1944. Normalt ble man sendt på hvile etter en endt periode, men Hysing-Dahl begynte straks på en ny runde, denne gang i A-flighten med Lysander-flyene.
I juli 1944 skulle Hysing-Dahl fly tre franske agenter til en landingsplass i Loire. Standard prosedyre var at noen ved landingsplassen, som gjerne var et lite jorde, like før landing skulle avfyre bluss så piloten fikk en anelse om hvor han skulle gå ned. Men det skjedde ikke, så Hysing-Dahl snudde tilbake mot England. På hjemveien ble flyet truffet av granatild. Granatsplinter kuttet oljeledningen, så motoren skar seg over Den engelske kanal. Ettersom agentene ikke hadde fallskjermer, måtte Hysing-Dahl prøve å sette flyet ned på sjøen. Han klarte å unngå at flyet tippet rundt, slik at han og de tre passasjerene klarte å komme seg ut. En luftflaske som skulle blåst opp redningsflåten Hysing-Dahl hadde i fallskjermpakken, virket ikke. Innen Hysing-Dahl hadde fått blåst opp flåten, gikk den ene av franskmennene under. Han fikk de to gjenværende ombord i flåten, som egentlig var konstruert for én person. Først på formiddagen dagen etter ble de oppdaget og reddet av en patruljebåt fra U.S. Navy.
Etter en hvileperiode, der han fløy Mosquito- og Beaufighter-fly fra fabrikkene i England til RAF-enheter i Egypt for Ferry Command, var Hysing-Dahl i mars 1945 tilbake ved 161 Squadron og B-flight. Der var Halifax-flyene byttet ut med Short Stirling. Krigen var nesten slutt, og skvadronen konsentrerte seg om slipp til motstandsbevegelsen i Danmark og Norge. Etter kapitulasjonen ble Hysing-Dahl beordret til Trondheim, der han skulle bistå oberst Odd Bull. Hysing-Dahl dimitterte som kaptein sommeren 1946.

Politikk

Etter mange år i forretningslivet, ble Hysing-Dahl valgt inn på Stortinget fra Hordaland i 1969. Han representerte Høyre. Han var andre viseformann i Høyre i perioden 1972–1974. Fra 1973 til 1981 var han formann i Forsvarskomitéen. I 1981 ble han stortingspresident, et verv han hadde til 1985. Da ble han styreleder i Distriktenes Utbyggingsfond.
Miriamica

Utseende

Middelsstore, svarte og hvite sommerfugler med forholdsvis brede vinger.
Gardenia jasminoides

Gardenia (Gardenia jasminoides) er en subtropisk busk som vokser vilt i det sørøstlige Asia. Bladene er skinnende og mørkegrønne, med tydelige nerver. Blomstene er hvite, voksaktige, fylte eller enkle, og ofte svært velduftende. Planten tilhører samme plantefamilie som kaffeplanten, Rubiaceae, eller maurefamilien.
Gardenia trives i en noe sur og kalkfattig jord.
Planten dyrkes ofte på grunn av de velduftende blomstene, som også har vært brukt som dufttilsetning i te. Flere arter utvikler en spiselig bærfrukt. Planten brukes noe i medisin og plantefarging. På 1800-tallet var den overklasse-planten fremfor noen, og blomstene ble ofte brukt i brudebuketter og som knapphullsblomst.
I slekten gardenia finnes over 200 arter.
Fylkesvei 7560

Fylkesvei 7560 går mellom Dyrhaug og Nerhaug i Ballangen kommune. Veien er 9,2 km lang.
Frem til 2019 hadde veien betegnelsen fylkesvei 731.